KOMISJONI MÄÄRUS (EÜ) nr 2244/2004,

23. detsember 2004,

teatavate Rumeeniast pärinevate töödeldud põllumajandussaaduste suhtes Euroopa Ühendusse importimisel kohaldatavate tariifikvootide avamise kohta 2005. aastaks

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 6. detsembri 1993. aasta määrust (EÜ) nr 3448/93, millega nähakse ette põllumajandussaaduste töötlemisel saadud teatavate kaupadega kauplemise kord, (1) eriti selle artikli 7 lõiget 2,

võttes arvesse nõukogu 5. oktoobri 1998. aasta otsust 98/626/EÜ protokolli sõlmimise kohta, millega kohandatakse Euroopa Ühenduste ja nende liikmesriikide ning Rumeenia vahel assotsieerumislepingu (Euroopa leping) kaubandusaspekte, et võtta arvesse Austria Vabariigi, Soome Vabariigi ja Rootsi Kuningriigi ühinemist Euroopa Liiduga ning Uruguay vooru põllumajandusläbirääkimiste tulemusi, sealhulgas kehtiva sooduskorra tõhustamist (2), eriti selle artiklit 2,

ning arvestades järgmist:

Rumeeniaga sõlmitud Euroopa lepingu protokolliga nr 3 töödeldud põllumajandussaadustega kauplemise kohta, mida on muudetud protokolliga selle lepingu kohandamise kohta, nähakse ette põllumajanduskomponendi vähendamine teatavate Rumeeniast pärinevate töödeldud põllumajandussaaduste importimisel kohaldatavates tollimaksudes tariifikvootide piires. Need kvoodid tuleks avada 2005. aastaks.

Komisjoni 2. juuli 1993. aasta määruses (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, (3) on sätestatud tariifikvootide haldamise eeskirjad. On asjakohane ette näha, et käesoleva määrusega avatavaid tariifikvoote hallatakse kooskõlas nende eeskirjadega.

ON VASTU VÕTNUD KÄESOLEVA MÄÄRUSE:

Artikkel 1

Lisas loetletud Rumeeniast pärinevate töödeldud põllumajandussaaduste ühenduse aastased tariifikvoodid avatakse 1. jaanuarist 2005 kuni 31. detsembrini 2005 kõnealuses lisas sätestatud tingimustel.

Artikkel 2

Artiklis 1 osutatud ühenduse tariifikvoote haldab komisjon vastavalt määruse (EMÜ) nr 2454/93 artiklitele 308a–308c.

Artikkel 3

Käesolev määrus jõustub kolmandal päeval pärast selle avaldamist Euroopa Liidu Teatajas.

Seda kohaldatakse alates 1. jaanuarist 2005.

(1) EÜT L 318, 20.12.1993, lk 18. Määrust on viimati muudetud nõukogu määrusega (EÜ) nr 2580/2000 (EÜT L 298, 25.11.2000, lk 5).

(2) EÜT L 301, 11.11.1998, lk 1.

(3) EÜT L 253, 11.10.1993, lk 1. Määrust on viimati muudetud määrusega (EÜ) nr 2286/2003 (ELT L 343, 31.12.2003, lk 1).

LISA

Seerianumber CN-kood Kirjeldus 2005. aasta kvoot (tonnides) Kohaldatav tollimaksumäär (1) 09.5431 ex 1704 Suhkrukondiitritooted (sh valge šokolaad), mis ei sisalda kakaod, v.a lagritsaekstrakt, mis sisaldab sahharoosi enam kui 10 % massist ja millele ei ole lisatud muid CN-koodi 1704 90 10 (2) alla kuuluvaid aineid 2 100 0 + EAR 09.5433 ex 1806 Šokolaad ja muud kakaod sisaldavad toiduained, (2) v.a sellised toiduained, mis kuuluvad CN-koodide 1806 10 15 või 1806 20 70 alla 1 500 0 + EAR 09.5435 ex 1902 Pastatooted, keedetud või keetmata, täidisega või ilma või muul viisil toiduks valmistatud, v.a CN-koodide 1902 20 10 ja 1902 20 30 alla kuuluvad täidisega pastatooted ja kuskuss, valmistoiduna või mitte 600 0 + EAR 09.5437 ex 1904 Teravilja või teraviljatoodete paisutamise või röstimise teel saadud toiduained (nt maisihelbed); eelnevalt kuumtöödeldud või muul viisil töödeldud teravili (v.a mais) teradena, helvestena või muul kujul (v.a püüli- ja lihtjahu), mujal nimetamata, v.a CN-koodi 1904 20 10 alla kuuluvad tooted 438 0 + EAR 09.5439 1905 Leiva-, saia- ja kondiitritooted (koogid, küpsised jne), kakaosisaldusega või ilma; armulaualeib, ravimikapslid, pitseroblaat, riispaber jms 1 875 0 + EAR 09.5441 2101 30 19 2101 30 99 Röstitud kohviasendajad Röstitud kohviasendajate (v.a röstitud sigurite) ekstraktid, essentsid ja kontsentraadid 163 0 + EAR 09.5443 2105 00 Jäätis jm toidujää, kakaoga või kakaota 114 0 + EAR 09.5445 0405 20 10 0405 20 30 ex 2106 ex 3302 10 3302 10 29 Piimarasvavõided rasvasisaldusega vähemalt 39, kuid mitte üle 75 massi % Mujal nimetamata toiduained, v.a CN-koodide 2106 10 20, 2106 90 20 ja 2106 90 92 alla kuuluvad ja maitse- või värvainelisandiga suhkrusiirupid (2) Lõhnaainesegud ning ühel või mitme lõhnaaine baasil valmistatud ained ja segud (sh alkohollahused), kasutamiseks joogitööstuses Muu 1 050 0 + EAR 09.5447 2202 90 91 2202 90 95 2202 90 99 Mittealkohoolsed joogid, v.a CN-koodi 2009 alla kuuluvad puu- või köögiviljamahlad, mis sisaldavad CN-koodide 0401–0404 alla kuuluvaid tooteid ja CN-koodide 0401–0404 alla kuuluvatest toodetest saadud rasva 100 0 + EAR

(1) EAR = kvootide koguseliste piirnormide ulatuses kohaldatavad vähendatud põllumajanduskomponendid (arvutatud vastavalt käesoleva lepingu protokollis nr 3 sätestatud põhisummale). Selliste vähendatud põllumajanduskomponentide puhul kohaldatakse vajaduse korral ühises tollitariifistikus sätestatud tollimaksu ülemmäärasid ning CN-koodide 1704 10 91, 1704 10 99, 2105 00 10, 2105 00 91 ja 2106 90 10 alla kuuluvate toodete puhul käesolevas lepingus kehtestatud tollimaksu ülemmäärasid.

(2) V.a CN-koodide ex 1704 90 51, ex 1704 90 99, ex 1806 20 80, ex 1806 20 95, ex 1806 90 90 ja ex 2106 90 98 alla kuuluvad tooted, mis sisaldavad sahharoosi (sh sahharoosina väljendatud invertsuhkur) vähemalt 70 % massist.